वे यहां अपने माता पिता के साथ रहने की योजना बनाकर लौटे थे लेकिन पिछले महीने केरल में आई भीषण बाढ़ ने उनकी तमाम योजनाओं पर पानी फेर दिया.

सजित कहते हैं, ''हमने अपना सब कुछ खो दिया. अब हमें ये सब वापस पाना होगा. बाढ़ की वजह से हमारा लगभग तीन से चार लाख रुपए का नुकसान हुआ है. मेरी कार और पिताजी का स्कूटर दोनों ही बाढ़ के पानी में बह गए. ये दोनों ही मैंने अपने पैसो से बिना लोन लिए ख़रीदे थे.''

सजित का पैतृक घर त्रिशूर ज़िले के वेटुकाडवु पालम गांव में है. उनके घर से एक किलोमीटर से भी कम दूरी पर चालाकुडी नदी बहती है.

पिछले महीने 15 अगस्त के दिन इस नदी का जलस्तर 11 फुट तक पहुंच गया था. सजित के घर की दीवारों पर आज भी उस जलस्तर की छाप देखी जा सकती है.

केरल की बाढ़ घरों में क्या-क्या छोड़ गई?

सबकुछ  बह गया

बाढ़ के दौरान सजित के वृद्ध माता पिता एक दूसरे घर में चले गए थे जो थाड़ी ऊंचाई पर स्थित था. 

वहीं इस दौरान सजित अपने घर की छत पर रहे. खाड़ी देश से लौटकर फिलहाल सजित कोच्चि के देवसम बोर्ड के पास पादरी की अस्थायी नौकरी कर रहे हैं.

BBC EXCLUSIVE: 'ये बाढ़ नहीं, नदियों के आंसू हैं'

केरल में बाढ़ के बाद अब 'रैट फ़ीवर' का कहर 

वे कहते हैं, ''बाढ़ से हुए नुकसान के बाद मैं अभी तक सिर्फ़ दो बेड और कुछ चादरें ही ख़रीद पाया हूं. हम पानी पीने या खाने से पहले उसे उबाल रहे हैं. पूरे घर में कीचड़ घुस गया है. मुझे अपने घर के फर्श पर दोबारा टाइल लगवाने पड़ेंगे.''

''अब, तो मैं दोबारा दुबई जाने के बारे में सोचने लगा हूं जहां मैं एक बिजलीकर्मचारी के तौर पर काम करता था. हालांकि यह भी आसान काम नहीं है क्योंकि मुझे नया पासपोर्ट बनवाना पड़ेगा. मेरा पुराना पासपोर्ट बाढ़ में बह गया.''

घर के भीतर भर गया कीचड़

वापस लौटते लोग

40 साल के सजित केरल के उन तमाम लोगों में से एक हैं, जो नौकरी की तलाश में खाड़ी देशों की तरफ गए थे और वहां कमाए गए पैसों में से कम से कम 30 से 50 प्रतिशत हिस्सा उन्होंने केरल में कोई ज़मीन खरीदने या मकान बनाने में ख़र्च किया.

केरल प्रवासी सर्वे (केएमएस) की तरफ से पिछले हफ्ते जारी आंकड़ों के अनुसार केरल में बाहर से 85 हज़ार 92 करोड़ रुपए आए हैं. केरल में विदेशों से आने वाले धन के ये आंकड़े पहले के मुक़ाबले ज़्यादा हैं.

खाड़ी देशों से वापस केरल लौटने वाले अधिकतर लोग या तो वहां के देशों में बढ़ाए गए कर की वजह से... \n\nउपरोक्त लेख के लिए मुझे एक अच्छा शीर्षक दें।
केरल : बाढ़ के बाद खाड़ी देशों पर नज़र, बढ़ेगा पलायन!